ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ኣብ 2020፡ ልዕሊ 50 ጋዜጠኛታት ተቐቲሎም’ 30 ታሕሳስ 2020 ምንጪ ስእሊ, Getty Images ኣብ 2020 ኣብ ምሉእ ዓለም 53 ጋዜጠኛታት ከምዝተቐትሉ ንመሰልጋዜጠኛታትዝጣበቕ ዓለማዊ ትካል ጋዜጠኛታት ብዘይ ዶብ ኣፍሊጡ። ብመሰረት እቲ ትካል ዘውጸኦ ጸብጻብ፡ ሃገረ ሜክሲኮ 8 ጋዜጠኛታት ዝተቐተሉላ ሃገር ኮይና ኣብ ቅድሚት ዝተሰርዐት ኮይና፡ ኣብ ኣፍጋኒስታንን ሶርያን ድማ ኣብ ነብሲወከፍ ሃገራት 4 ጋዜጠኛተት ተቐቲሎም እዮም። ኣብ ሶማልያን ናይጄርያን’ውን ጋዜጠኛታት ብምኽንያት ስርሖም ተቐቲሎም እዮም ይብል እቲ ትካል። ማእሰርቲ ጋዜጠኛታት ትካል ጋዜጠኛታት ብዘይ ዶብ ከምዝብሎ፡ ኣብ ምሉእ ዓለም 264 ጋዜጠኛታት ተኣሲሮም ኣለዉ። ብዙሓት ጋዜጠኛታት ኣሲራ ዘላ ሃገር ድማ ቻይና እያ። ኣብ’ታ ሃገር በብ 2020 ጥራይ፡ 76 ጋዜጠኛታት ከምዝተኣሰሩ ይግለጽ። ቻይና ምስ ኣስላም ማሕበረሰብ ዩገር ብዝዛመድ፡ ምስሊ ናይ’ታ ሃገር ዘጸልም ዜና ሰሪሕኩም ንዝበለቶም ጋዜጠኛታት እያ ኣሲራ። ካብ መንጎ እቶም ኣብ ቻይና ዝተኣሰሩ ጋዜጠኛታት፡ ዜጋታት ናይ’ታ ሃገር ኮይኖም ንናይ ወጻኢ መራኸብቲ ብዙሓን ዝሰርሑ ጋዜጠኛታት ይርከብዎም። ኢትዮጵያ ካብተን ማእሰርቲ ጋዜጠኛታት ዝወሰኸለን ሃገራት ምዃና ተገሊጹ መንግስቲ ኢትዮጵያ ጋዜጠኛታት ምእሳሩን ኢንተርኔት ምዕጻዉን ሲፔጄ ኮኒንዎ ኮሚሽነር ሰብኣዊ መሰላት ኢትዮጵያ፡ ማእሰርቲ ጋዜጠኛታት ፕሬስ ኤጀንሲ ከምዘሻቐሎ ገሊጹ ካብ ቻይና ቀጺላ ብዙሓት ጋዜጠኛታት ኣሲራ ዘላ ሃገር ድማ፡ ኣፍሪቃዊት ሃገር ግብጺ እያ። ኣብ ስዑዲ ዓረብ 20 ጋዜጠኛታት፣ ኣብ ኢራን ድማ 16 ጋዜጠኛታት ኣብ 2020 ከምዝተኣሰሩ እቲ ጸብጻብ ሓቢሩ። ብተወሳኺ ድማ ኣብ ቱርኪ 13፣ ኣብ ሶሪያ ድማ 12 ጋዜጠኛታት ተኣሲሮም ምህላዎም እቲ ትካል ሓቢሩ። ምንጪ ስእሊ, Getty Images ኢትዮጵያ ኣብ ኢትዮጵያ ድማ እዚ ጸብጻብ ክሳብ ዝተዳለወሉ እዋን፡ ኣርባዕተ ጋዜጠኛታት ብምኽንያት ስርሖም ተኣሲሮ ምምህላዎም እቲ ትካል ኣፍሊጡ። እቶም ኣብ ኢትዮጵያ ተኣሲሮም ዘለዉ ጋዜጠኛታት፡ ንኦሮሚያ ሚድያ ኔትዎርክ ዝሰርሕ ጋዜጠኛ ኡዲ ሙሳ፣ ንናይ ዓረብኛ ጋዜጣ ኣል-ዓለም ዝሰርሕ ጋዜጠኛ ኣብርሃ ሓጎስ፣ ንጋዜጣ ኢትዮጵያ ሄራልድ ዝሰርሑ ጋዜጠኛታት ሃፍቱ ገብረእግዚአብሔርን ፀጋይ ሓድሽን ቅድሚ መዓልታት ከምዝተኣሰረ ዝተገልጸ ጋዜጠኛ ሮይተር ኩመራ ገመቹ፡ ከምኡ ድማ ጋዜጠኛ ኣውራምባ ታይምስ ዳዊት ከበደ ኣብ’ቲ ትካል ጋዜጠኛታት ብዘይ ዶብ ዘውጸኦ ጸብጻብ ኣይተኻተቱን። ካልእ ንመሰል ጋዜጠኛታት ዝሕለቕ ትካል ሲፒጄ ቅድም ክብል ኣብ ዘውጸኦ ጸብጻብ፡ ኣብ ኢትዮጵያ 7 ጋዜጠኛታት ብሰንኪ ስርሖም ከምዝተኣሰሩ ምግላጹ ዝዝከር እዩ። ኤርትራ ኣብ ኤርትራ ድማ 11 ጋዜጠኛታት ዛጊድ ኣብ ማእሰርቲ ከምዝርከቡ ትካል ጋዜጠኛታት ብዘይ ዶብ ኣፍሊጡ’ሎ። ንጋዜጠኛ ዳዊት ይስሃቅ ሓዊሱ፡ እቶም ኣብ ኤርትራ ንነዊሕ እዋን ተኣሲሮም ዝርከቡ ጋዜጠኛታት ሃለዋቶም ኣይፍለጥን። ኣካላዊ ኮነ ኣእምሮኣዊ ጥዕነኦም ኣብ ከመይ ከምዘለዉ’ውን ሓበሬታ የለን። ኤትራ፡ ኣብ ጉዳይ ናጽነት ፕሬስ ብደረጃ ዓለም ኣብ ድሕሪት ካብ ዝሰረዓ ሃገራት ሓንቲ ኮይና፡ ንናጻ ፕሬስ ዝኾነ ዕድል ዘይትህብ ሃገር ከምዝኾነት እቲ ትካል ይሕብር። ኤርትራ ምስ ኢትዮጵያ ዝገበረቶ ስምምዕ ሰላም፡ ኣብ ጉዳይ ናጽነት ፕሬስ ዝኾነ ለውጢ ከምጽእ ኣይከኣለን ድማ ኢሉ። ተዛማዲ ትሕዝቶ መንግስቲ ኢትዮጵያ ጋዜጠኛታት ምእሳሩን ኢንተርኔት ምዕጻዉን ሲፔጄ ኮኒንዎ ንመሰል ጋዜጠኛታት ዝሕለቕ ዓለማዊ ትካል ሲፒጄ፡ ድሕሪ ቅትለት ውሩይ ድምጻዊ ኦሮሞ ሃጫሉ ሁንዴሳ፡ ተቓውሞታት ምስተልዓሉ፡ መንግስቲ ኢትዮጵያ ንዝወሰዶም ስጉምትታት ምዕጻው ኢንትርኔትን ምእሳር ጋዜጠኛታትን ኮኒኑ።1 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
